OpenLLM-France/wikimedia huggingface dataset:
# Pedro Almodóvar

Pedro Almodóvar Caballero (Calzada de Calatrava, Ciudad Real, 1949ko irailaren 25a) espainiar zinema zuzendari, gidoigile eta ekoizlea da, esaten da Luis Buñuelen garaitik Espainatik kanpo ospe eta oihartzun gehien lortu duen zuzendaria izan dela.
Pedro Almodóvar Caballero 1949ko irailaren 25ean jaio zen Calzada de Calatravan, Ciudad Real-eko landa-herri txiki batean, Espainiako Gaztela-Mantxako probintzian. Bi ahizpa zaharrago ditu, Antonia eta María Jesús, eta anaia Agustín. Aita, Antonio Almodóvar, mahastizaina zen eta ama, Francisca Caballero, 1999an hil zena, gutun irakurlea eta transkribatzailea zen, auzokide analfabetoak laguntzera inbertitzen zuen bere denbora.
Hainbat sari zinematografiko garrantzitsu lortu ditu bere obrei esker, hala nola Oscar saria, Goya Sari en hainbat azpiataletako sariak eta 2017an, Canneseko Zinemaldiko epaimahairen parte izan zen.
1980ko hamarkadatik hainbat film inguru zuzendu ditu. Haren filmetan giza harremanak, batez ere emakumezkoenak, dira hizpide nagusia. Horretaz gain, ikus-estilo pertsonala garatu du, kolore bizikoa. Askotan, metafora-teknikak erabiltzen ditu gidoi zirkularrak burutzeko.

## Filmografia

| Urtea | Filma | Oharrak |
| 2021 | Madres paralelas | |
| 2020 | The Human Voice | Film laburra |
| 2019 | Dolor y gloria | |
| 2016 | Julieta | |
| 2013 | Los amantes pasajeros | |
| 2011 | La piel que habito | |
| 2009 | Los abrazos rotos | |
| 2006 | Volver | Canneseko Zinemaldian zuzendari onenaren saria |
| 2004 | La mala educación | |
| 2002 | Hable con ella | Oscar saria gidoi onenerantz. Zuzendari onenaren Oscar sarirako izendatua. |
| 1999 | Todo sobre mi madre | Atzerriko film onenaren Oscar sariaren irabazlea. |
| 1997 | Carne trémula | |
| 1995 | La flor de mi secreto | |
| 1993 | Kika | |
| 1991 | Tacones lejanos | |
| 1990 | ¡Átame! | |
| 1989 | Mujeres al borde de un ataque de nervios | Atzerriko film onenaren Oscar sarirako izendatua. |
| 1987 | La ley del deseo | |
| 1986 | Matador | |
| 1985 | Tráiler para amantes de lo prohibido | |
| 1984 | ¿Qué he hecho yo para merecer ésto? | |
| 1983 | Entre tinieblas | |
| 1982 | Laberinto de pasiones | |
| 1980 | Pepi, Luci, Bom y otras chicas del montón | |
| 1978 | Salomé | Film laburra |

## Erreferentziak

* ↑ «Pedro Almodóvar - Filmmaker - Biography» web.archive.org 2019-01-28 (Noiz kontsultatua: 2021-05-03).

## Bibliografia

* Méjean, J. M. (2007). Pedro Almodóvar. Ediciones Robinbook.
* Pedro AlmodÃ3var. (2014). Biography. https://web.archive.org/web/20190128082926/https://www.biography.com/people/pedro-almod%C3%B3var-21273055.
* Almodóvar, P., & Strauss, F. (2001). Conversaciones con Pedro Almodovar. Ediciones AKAL.

## Kanpo estekak

* (Gaztelaniaz)(Ingelesez)(Frantsesez) Pedro Almodóvarren web gune ofiziala
* Datuak: Q55171
* Multimedia: Pedro Almodóvar / Q55171
# Pedro Aizpurua

Pedro Aizpurua Zalakain (Andoain, Gipuzkoa, 1924ko maiatzaren 13a — ib., 2018ko abuztuaren 13a) musikagilea eta organista izan zen.
Kantabriako Comillasko Unibertsitatean egin zituen Filosofia eta Teologia ikasketak. Pianoa, Organoa eta Konposizioa ikasi zituen Luis Urteaga eta Francisco Escudero maisuekin. Musikologia ikasketak, berriz, Jacques Challey eta Samuel Rubiorekin egin zituen. Comillasko Unibertsitatean bertan zazpi urte eman zituen organista, eta hamar urtez izan zen Valladolideko Kontserbatorioko zuzendari. Espainiako Apezpiku Konferentziako Liturgia Batzordeko musika-aholkularia izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q14941028
# Pedro Alberdi

Pedro (Peru) Alberdi (Eibar, Gipuzkoa, 1957 - ) euskal idazle eta irakaslea Bilboko Bilbo Zaharra euskaltegian. Eibarren jaio zen baina 17 urterekin Bilbora joan zen Ingenieritza ikastera. Ingenieritza ikasketak utzi zituen, euskarazko filologia ikasteko Deustuko unibertsitatean. 19 urterekin euskaltegian eskolak ematen hasi zen. Bere liburuak beti fikzio eta errealitatearen mugan kokatzen dira. 2007. urtean Unamuno saria irabazi egin zuen "Carlos esaten zioten gizona" eleberriarekin.

## Lanak
### Narrazioa

* Carlos esaten zioten gizona (2007)
* Kafka Bilbon (2002, Alberdania)

### Saiakera

* Satorrak baino lurperago (2001, EEF - Alberdania)
* Orhoit gutaz (2003, Pamiela)

### Haur eta gazte literatura

* Handitzen naizenean (1995, Alberdania)
* Nire kalea (1998, Erein)

## Kanpo loturak

* Pedro Alberdi literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |
* Datuak: Q12265661
# Pedro Alberto Cano

Pedro Alberto Cano Arenas (Bilbo, 1969ko ekainaren 14a - Novelda, 2002ko uztailaren 20a) bizkaitar futbolaria izan zen, erdilari moduan aritu zena. Entrenatzen ari zela, garuneko edema bat jasan eta bertan hil zen.

## Ibilbidea

| Kluba | Urtea |
| Santurtzi Kirol Elkartea | 1987-1988 |
| Club de Fútbol Palencia | 1988-1991 |
| Real Oviedo Vetusta | 1991-1993 |
| Real Oviedo | 1991-1996 |
| Deportivo Alavés | 1996-1998 |
| Club Deportivo Toledo | 1998-2002 |

## Kanpo estekak

* Datuak: Q9057329
# Pedro Alexandre (Bahia)

Pedro Alexandre Brasilgo udalerri bat da, Bahiako estatuan kokatua. 13.954 biztanle ditu 896,071 km²ko eremuan.

## Ikus, gainera

* Bahiako estatua

## Kanpo estekak

* Datuak: Q928887
* Multimedia: Pedro Alexandre / Q928887
# Pedro Albéniz

Pedro Albéniz Basanta (Logroñon, 1795eko apirilaren 14an – Madril 1855eko apirilaren 12an), musika-konpositorea izan zen.

## Biografia

Logroñon jaio zen 1795ean. Aitarekin, Mateo Albeniz musikariarekin, hasi zituen musika-ikasketak. Donostiara joan ziren bizitzera, eta 10 urte zituela hasi zen Pedro Albeniz San Bizente parrokiako organoa jotzen. 1826an Parisera joan zen Herz eta Kalkbrenner-ekin ikastera. 1829an Parisetik itzuli zenean Donostiako Santa Mariako elizan kapera-maisu jardun zen, bere aitak utzitako postuan. 1830ean kontzertuak eskaini zituen Eskudero biolinistarekin eta Madrilen ezagutzera eman zen. Urte berean Maria Kristina erreginak Madrilgo Kontserbatorio sortu berriko piano- eta akonpainamendu-irakasle izendatu zuen.
1834an Errege Kaperako organista izendatu zuten, eta 1837an erregeren pianista titulua lortu zuen. Madrilen hil zen 1855ean, eta plaka batek gogoratzen du hiriko Arenal kaleko 26an, hil zen etxean hain zuzen.
Pianoko eskola modernoaren sortzailea izan zen Espainian. Pianorako idatzitako fantasia eta bariazioez gain, musika erlijiosoa eta obertura bat ere idatzi zituen.
Hainbat lan didaktiko egin zituen, eta transkripzio lanetan ere jardun zen, Juan Ignazio Iztuetak 1826an argitaratu zuen kantu-bilduma transkribatu baitzuen, Jose Ignazio Ansorenak ikertu duen bezala.

## Erreferentziak

* ↑ (Gaztelaniaz) «En memoria de Pedro Albéniz - Ayuntamiento de Madrid» www.madrid.es (Noiz kontsultatua: 2023-06-15).
* ↑ (Gaztelaniaz) CSMA, Biblioteca. (2013-03-30). «Análisis comparativo del Método de piano de Pedro Albéniz con métodos posteriores» Biblioteca del Conservatorio Superior de Música de Aragón (Noiz kontsultatua: 2023-06-15).
* ↑ Ansorena, Jose Ignazio. (1995). «Iztueta eta Albéniz-en musika bilduma» Txistulari aldizkaria 163 (Noiz kontsultatua: 2023-06-15).

## Kanpo loturak

* Datuak: Q351442
* Multimedia: Pedro Albéniz / Q351442
# Pedro Alconero

Pedro Alconero Arzagoitia (Barakaldo, Bizkaia, 1919ko irailaren 3a - Sevilla, 1963ko irailaren 20a) bizkaitar futbolaria izan zen. Erdilari lanetan aritzen zen. Sevillarekin Liga irabazi zuen.

## Kirol ibilbidea

* Barakaldo (1939-1941)
* Sevilla (1941-1952)

## Kanpo estekak

* Datuak: Q6068079
# Pedro Alegre

Pedro Alegre Arrizabalaga (Irun, 1961eko abuztuaren 15a -) euskal piraguista ohia da, ur lasaietako kayaken aritzen zena, eta Santiagotarrak Kirol Elkartean hasitakoa da.
Bitan irabazi zuen "Sellako jaitsiera" Asturiasen.

## Ibilbidea

Hona hemen bere emaitzak txapelketa ofizialetan:
| Urtea | Txapelketa | Lekua | Postua | Modalitatea |
| 1981 | Munduko Piraguismo Txapelketa | Nottingham (Erresuma Batua) | 9.a (finala) | Kayak banakoa |
| 1982 | Munduko Piraguismo Txapelketa | Belgrado (YUG) | 5.a (finala) | Kayak banakoa |
| 1984 | Olinpiar Jokoak | Los Angeles (AEB) | 9.a (finala) | Kayak banakoa 1.000 m. |
| 1985 | Munduko Piraguismo Txapelketa | Malinas (Belgika) | 6.a (finala) | Kayak bikoteka |

## Erreferentziak

* ↑ Auñamendi Entziklopedia
* ↑ www.sports-reference.com
* Datuak: Q7159429
# Pedro Anasagasti

Pedro Anasagasti Urrutia (Bermeo, Bizkaia, 1920ko urtarrilaren 5a - Tarija, Bolivia, 1997ko uztailaren 13a) euskal idazlea eta apaiza izan zen.
Hainbat lan erlijioso idatzi zituen Arantzazuri, frantziskotarrei eta misioei dagozkien gaiez, batez ere. Horien artean euskarazko poesia liburu bat, nahiz eta jardun gehiena gaztelaniaz egin. Bitoriano Gandiagaren Elorri liburuaren gaztelaniarako itzulpena egin zuen.

## Lanak
### Poesia

* Olatuak (1980, EFA)

## Kanpo loturak

* Pedro Anasagasti literaturaren zubitegian
| Euskal idazleak | Artikulu hau euskal idazle bati buruzko zirriborroa da. Wikipedia lagun dezakezu edukia osatuz. |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265663
# Pedro Alonso

Pedro Alonso Arbeletxe (Habana, 1910eko uztailaren 2a - Getafe, 2006ko urriaren 30a) euskal herritar saskibaloi jokalaria izan zen, antolatzaile postuan ibilitakoa.

## Biografia

Emilio bere anaia bezala, Kuban jaio zen, gurasoak euskaldunak izanik. Biek Estatu Batuetan, Covingtongo St. Paul's Collegen hasi ziren saskibaloian. Gero, Madrilera joan eta Rayo Club de Madrid sortu zuten. Rayorekin 1933 eta 1936ko Espainiako Saskibaloi Errege Kopako irabazi zituen. Rayo eta gero, Real Madridera pasa zen.
Biek 1935eko apirilaren 15ean Espainiako saskibaloi selekzio nazionalaren lehendabiziko partida jokatu zuten, noiz Portugal 33-12 menderatu zuten. 1935eko EuroBasketen, Suitzan, zilarrezko domina lortu zuten.

## Ibilbidea

* 1931-1936: Rayo Club de Madrid
* 1939-1941: Rayo Club de Madrid
* 1941-1944: Real Madrid
* 1945-1947: América Madrid
* 1947-1948: Real Madrid

## Erreferentziak

* ↑ Espín, Manuel. (1982/01/02). «Nuestro basket» El Mundo Deportivo.
* 1 2 «Emilio Alonso: con el llego el auténtico basket» El Mundo Deportivo: 24. 1985-1-12.
* ↑ ACB Liga. Ginebra'35. Los primeros héroes. .
* Datuak: Q6068101
# Pedro Antonio Echagüe

Pedro Antonio Echagüe (Rosario, Santa Fe, 1859ko abenduaren 24a – Buenos Aires, 1939ko azaroaren 3a) Argentinako abokatua eta politikaria izan zen, 1906 eta 1910 bitartean Santa Feko gobernadorea. Santa Feko Etxagüe eta Andia familia tradizionalekoa zen.

## Biografia

Rosario hirian jaio zen 1859an, baina ikasketak hiri horretatik kanpo egin zituen. Bigarren mailako ikasketak Santa Fe hiriko hiriko Inmaculada Ikastetxean amaitu zituen eta unibertsitate-ikasketak egin zituen Kordobako Unibertsitate Nazionalean, 1884an abokatu gisa graduatu zen.
1906an Santa Fe probintziako gobernadore hautatu zuten, 1910 arte.
Agintaldia amaitu ondoren, senatari nazional izendatu zuten Santa Fe probintzian, eta 9 urtez aritu zen kargu horretan.
1919ko abuztuan, Hipólito Yrigoyenek La Riojako kontu-hartzaile federal izendatu zuen. Urte bereko urrian uko egin zion eta bizitza politikotik urrundu zen.
Buenos Airesen hil zen 1939ko azaroan, 79 urte zituela.

## Erreferentziak

* 1 2 Dr. Pedro Antonio Echagüe. 4 de noviembre de 1939.

## Kanpo estekak

* Datuak: Q6068146
# Pedro Antonio Gainzarain

Pedro Antonio Gainzarain Bermúdez (Elvillar, Araba, 1928-Gasteiz, 2006ko urriaren 18a) apaiz, unibertsitate irakasle eta idazlea. Antzinako grezierazko espezialista, gai horren inguruko lan garrantzitsuak plazaratu zituen.

## Biografia

1928an jaioa, 1953an apaiza egin zen. Hiru urtez Valderejon eman zituen. 1958an Guardiara bidali zuten non irakasle gisa aritu zen. 1959an Salamancara joan zen, haren ikasketekin jarraitzeko asmoz; han Koldo Mitxelena ezagutu zuen. Ondoren, 1968 arte, Alemaniako Münster hiriko unibertsitatera joan zen non hizkuntza klasikoen ikasketak egin zituen. 1968an Gasteizera itzuli zen eta bertako Apaizgaitegian hizkuntza klasikoak irakatsi zituen. 1971an Arabako Unibertsitate Ikastetxea ireki zen eta bertako grezierazko irakaslea izan zen. 1977ko abenduan doktoreagoa bukatu zuen Madrilen. 1978an Filosofia eta Letren fakultatea ireki zen Gasteizen eta Gainzarain haren klaustroaren partaidea izan zen. EHUko Filologia Fakultatearen irakaslea izan zen erretreta hartu arte, 1999an.

## Obra

* Parrhesia: historia del concepto a partir del siglo IV a.c. Estudio sociológico y ético. Luis Gil Fernándezek zuzendutako doktoreago tesia, Madrilgo Complutense Unibertsitatea, 1978.

## Bibliografia

* Timês járin (Homenaje al profesor Pedro A. Ganzarain). Maria Jose Garciak koordinatuta. Bilbo: EHU, 2002, 484 or. ISBN:9788483733493.

## Erreferentziak

* ↑ https://www.diariovasco.com/prensa/20070124/opinion/recuerdo-pedro-gainzarain_20070124.html

## Kanpo estekak

* (Gaztelaniaz):Pedro Antonio Gainzarainen lanak Dialnet webgunean.
* Datuak: Q111632901
# Pedro Antonio Olañeta

Pedro Antonio Olañeta Markiegi (Ubera, Elgeta, 1770eko azaroaren 16a – Tumusla, Bolivia 1825eko apirilaren 2a) gipuzkoar militar eta politikari erregezalea izan zen, Peru Garaiko independentisten aurka borrokatu zena. 1825eko maiatzaren 27an, Río de la Platako erregeorde izendatu zuen Fernando VII.ak, baina zendua zen orduko.

## Bizitza

Pedro Antonio Olañeta Uberan jaio zen, 1770ean, familia xume batean. 1787an, Ameriketara joan zen gurasoekin. Jujuyn kokaturik, merkataritzan jardun zuen. 1803an, Santiago de Cotagaitako miliziako sarjentu izendatu zuten.
1810eko Maiatzeko Iraultza gertatu zelarik, erregezaleen aldera lerratu zen, eta José Manuel de Goyenecheren armadari batu zitzaion 1811n. Batez ere, Jujuy probintzian borrokatu zen Río de la Platako independentisten aurka. 1815eko azaroaren 29an, Joaquín de la Pezuelaren esanera, Vilumako guduan nabarmendu zen eta, jarraian, Potosí hartu. 1820ko kanpainan, Juan Ramírez jeneralaren agindura, Jujuy eta Salta hartu zituen.
Absolutista sutsua, gogo txarrez hartu zuen 1820ko konstituzio liberala. 1824ko urtarrilean, Fernando VII.ak Espainiako koroa berreskuratua zuela jakin zuenean, José de la Serna erregeordearen kontra matxinatu zen. Ez zuen onartu Ayacuchoko kapitulazioa, eta independentisten aurkako borrokari eutsi zion. 1825eko apirilaren 1ean, Carlos Medinaceliren tropek garaitu zuten Tumuslan; larriki zauritua, biharamunean hil zen.

## Oharrak

* ↑ Ubera Elgetako auzoa zen garai hartan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 3 4 Martín-Lanuza, Alberto. Pedro Antonio de Olañeta Marquiegui. dbe.rah.es (Noiz kontsultatua: 2024-6-20).

## Kanpo estekak

* Datuak: Q3754515
# Pedro Anchustegui pilotalekua

Pedro Anchustegui pilotalekua (ingelesez: Pedro Anchustegui Pelota Court) Pedro Anchusteguiren hotelaren ondoan 1908. urtean eraikitako pilotalekua da. Eraikina Idahoko Mountain Home udalerriko euskal-amerikar kulturaren ezaugarri da.

## Kanpo estekak

* Datuak: Q7159440
# Oxycrates

Oxycrates Oecophoridae familiako tximeleta genero bat da. Bere espezie tipoa Oxycrates xanthopeda da.

## Espezieak

| Espeziea | Egoera |
| Oxycrates fulvoradiella | daturik gabe |
| Oxycrates longodivisella | daturik gabe |
| Oxycrates reunionella | daturik gabe |
| Oxycrates xanthopeda | daturik gabe |

## Kanpo estekak

* Datuak: Q13637333
* Espezieak: Oxycrates
# Oxychilus basajauna

Oxychilus basajauna tamaina txikiko barraskilo espeziea da, beraz molusku gasteropodo lurtarra. Oxychilidae familiakoa, oskola gorri-marroixka duen barraskilo hau Iberiar Penintsulako endemismoa da.

## Erreferentziak

* ↑ Altonaga, K.. (1990). «A new species from the Iberian peninsula: Oxychilus (Ortizius?) basajauna n. sp. (Pulmonata: Zonitidae).» Journal of Conchology (Londres) 33 (5): 281-289..
* ↑ www.animalbase.uni-goettingen.de

## Kanpo estekak

* Datuak: Q5225427
* Multimedia: Oxychilus basajauna / Q5225427
# Oxydactyla

Oxydactyla anfibio genero bat da, Anura ordenaren barruko Microhylidae familian sailkatua. Ginea Berriko endemismoak dira.

## Espezieak

| Izen binomiala | Autoritatea |
| Oxydactyla alpestris | Zweifel, 2000 |
| Oxydactyla brevicrus | Kampen, 1913 |
| Oxydactyla coggeri | Zweifel, 2000 |
| Oxydactyla crassa | Zweifel, 1956 |
| Oxydactyla stenodactyla | Zweifel, 2000 |

## Ikus, gainera

* Microhylidae

## Kanpo estekak

* Datuak: Q2254124
* Espezieak: Oxydactyla
# Panker

Panker Alemaniako udalerria da. Schleswig-Holstein estatuan kokatuta dago, [[Plön (barrutia)|Plön]] barrutian. 2014an 1.446 biztanle zituen 22,76 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q526753
* Multimedia: Panker / Q526753
# Panketal

Panketal Alemaniako udalerria da. Brandenburgo estatuan kokatuta dago, [[Barnim (barrutia)|Barnim]] barrutian. 2014an 19.426 biztanle zituen 25,85 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q126189
* Multimedia: Panketal / Q126189
# Panki udalerria

Panki Poloniako Silesiako voivoderriko landa-udalerri bat da, Kłobuck barrutian kokatuta. 54,94 km²ko azalera du eta 2017ko datuen arabera 5092 biztanle zituen.

## Kanpo estekak

* Datuak: Q554133
* Multimedia: Gmina Panki / Q554133
ieaSilesiako voivoderriko udalerriak :
# Pankorboko gaztelua

Pankorboko gaztelua edo Santa Marta gaztelua (gaztelaniaz: Castillo de Pancorbo) Burgosko probintziako Pankorbo (Espainia) herrian kokaturiko gaztelua izan zen.

## Historia

Bertoko haizpitartea kontrolpean izateko Diego Porcelosek 882an gotorlekua eraiki zuen, nahiz eta litekeena da antzinako gotorleku bat egotea. Urte hartan, Cellorigoko guduan menderatuak izan ondoren, musulmanek gaztelua hartzea saiatu ziren baina hiru eguneko setioa jasan ondoren, ezin eta gaztelua utzi zuten.
1028an Antso Nagusiak Iruñerako lortu zuen gazteluaren jabetza eta Fortun leinuaren tenente batzuk jarri zituen bertan:
* Antso Fortun III.a (1031/1061), eta
* Ximeno Fortun (1054/1071).
1071n gaztelarren eskuetan geratu arren, Alfontso I.a Borrokalariak berreskuratu eta 1110ean Bernardo Gomez nafarra bertoko alkaidea izan zen. Berriro 1129an nafarren eskuetan izan zen, Alfontso VII.a Gaztelakoa eta Alfontso I.aren arteko gatazkan.
Denboraren poderioz axolagabetua, Lehenengo Karlistaldian karlistek erre zuten.

## Erreferentziak

* 1 2 Esparza, José Javier. (2009). La Gran Aventura del reino de Asturias. Así empezó la Reconquista. Madril: La Esfera de los Libros ISBN 9788497348874..
* 1 2 3 Sagredo, Iñaki. (2009). Navarra, Castillos que defendieron el reino. IV Iruñea: Pamiela, 112 or. ISBN 978-84-7681-599-1..
* ↑ Madoz Ibáñez, Pascual. (1849). Diccionario geográfico-estadístico-histórico de España y sus posesiones de Ultramar. 12 Madrid, 668 or..

## Kanpo estekak

* Datuak: Q6406971
* Multimedia: Castle of Pancorbo / Q6406971
# Pankreako minbizi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Pankreako minbizia digestio-aparatuaren organo horren tumore gaiztoen multzoa da, alde batetik gehien-gehienak diren tumore exokrinoak ditugula (%98-99a) eta bestetik askoz urriagoak diren tumore endokrinoak (%1-2a).
Oso pronostiko txarra dauka normalean, 3-6 hilabetekoa izanda bizirik irauteko batez bestekoa, eta 5 urtetarako bizirik irautea %5a baino txikiagoa. Urtero AEBetan 42.470 pertsona inguruk diagnostiko hau jasotzen dute eta horietatik 35.240 bat hiltzen dira.

## Sailkapena

* Tumore exokrinoak:
** Adenokartzinomak (%95a).
** Kartzinoma epidermoideak (%5a).
* Tumore endokrinoak:
** Intsulinomak.
** Glukagonomak.
** Somatostatinomak.
** Nesidioblastomak.

## Eragileak

Adina (>60 urte), gizonezkoa izatea, tabakoa, pankreatitis kronikoa eta eragile genetikoak ditugu besteak beste minbizi mota honen arrisku faktoreen artean.

## Sintomak

* Tripako mina: Sabelaren goialdean kokatutakoa eta tipikoki bizkarrerantz zabaltzen dena.
* Jateko gogoaren falta, goragale eta goitikoak.
* Pisuaren galera nabarmena.
* Minik gabeko ikterizia, batez ere behazun-hodien butxadura dagoenean.
* Diabetea edo hipergluzemia.
* Depresioa oso ohikoa da, batzuetan minbizia diagnostikatuy baino lehen agertzen dena.

## Diagnostikoa

Anamnesian jasotako datu klinikoez gain, proba osagarrien artean odol-analisiek gibeleko funtzioaren asaldurak azaldu ditzakete alde batetik, eta bestetik tumore markatzaile espezifikoa CA 19.9 da.
Bestela, proba erradiologikoen artean OTA edo eskanerra hoberena, ekografia soilak ematen duena baino informazio handiagoa eskaintzen duena.
Azkenik, beste minbiziekin eta bestelako gaixotasun batzuekin gertatu legez, pankreako tumoreekin ere biopsiak beharrezkoak dira diagnostikoa konfirmatzeko eta azpimota zehazteko.

## Tratamendua

* Kirurgia: Beste tumore batzuekin gertatzen den bezala, hemen ere minbiziaren zabaltze egoeraren arabera egin daiteke ala ez. Tamalez, kasu honetan oso kasu gutxitan prozedura hau burutu ahal izaten da.
* Kimioterapia: Kirurgia egin ezin denean, aringarri moduan kimioterapia eskaini daiteke, beti ere helburu sendagarriak albo batean utzita eta bizirik irautea apur bat luzatzeko asmoz soilik. Gemzitabina izan zen erabilitako lehenengo agentea

## Kanpo estekak

* (Ingelesez)Pankreako minbiziaz "American Cancer Society" webgunean
* Datuak: Q212961
* Multimedia: Pancreatic cancer / Q212961
# Pankatalanismo

Pankatalanismoa katalana mintzo diren herrialde guztien nazio izaera aldezten duen ideologia politikoa da: Katalunia, Arango harana izan ezik; Valentziako Erkidegoa; Balear Uharteak; Aragoiko Sartaldeko Zerrenda; Ipar Katalunia deitzen dioten Rosselló, El Conflent eta Cerdanya lurraldeen batasuna; Andorra; eta L'Alguer hiria, Italiako Sardinia uhartean. Ideologia hau herrialde horiek guztiak batu eta Katalan Herriak izeneko Estatu independentea eraikitzearen aldekoa da.

## Kanpo estekak

* Datuak: Q4344065
# Pankorboko geltokia

Pankorbo Espainiako Burgosko probintziako tren geltoki bat da, Pankorbo udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Madril — Hendaia

## Zerbitzuak

Renfe Operadora
 Zerbitzua  Hasiera  Ibilbidea  Amaiera ⁠
21Valladolid Campo GrandeValladolid–Unibertsitatea • Cabezón de Pisuerga • Corcos–Aguilarejo • Cubillas de Santa Marta • Dueñas • Venta de Baños • Palentzia • Magaz • Quintana del Puente • Villaquiran • Burgos–Rosa Manzano • Briviesca • Pankorbo • Miranda Ebro • Manzanos • Argantzon • LangraizGasteiz :

## Ikus, gainera

* Administrador de Infraestructuras Ferroviarias
* Renfe Operadora

## Kanpo estekak

* Datuak: Q5846875
* Multimedia: Pancorbo train station / Q5846875
# Pankow

Pankow Alemaniako Berlin hiriburuko hirugarren barrutia da. Hiriaren iparraldean dago. Barruti hori Pankow, Prenzlauer Berg eta Weissensee auzoek osatzen dute (2001 urtera arte, barruti independenteak izan ziren).

## Kanpo estekak

* Pankow barrutiko webgunea (Alemanez)
* Datuak: Q163012
* Multimedia: Pankow (district of Berlin) / Q163012